Bikuškio dvaras

Bikuškio dvaras – dvaras Utenos rajone, netoli Sudeikių. Anksčiau dvarui priklausė septyni aplinkiniai kaimai, veikė spirito gamykla, didžiulė kalvė. Dvarui priklausė daugiau nei 500 ha žemės. Po II pasaulinio karo Bikuškyje įsikūrė kolūkio kontora, atsikraustė nauji gyventojai, dvaro žemės buvo užstatytos gyvenamaisiais namais. 1980 m. buvo nugriautas kumetynas. Šiuo metu išlikęs gyvenamasis klasicizmo stiliaus namas, XIX a. medinė klėtis, kalvės bei buvusios spirito gamyklos, vėliau daržinės, griuvėsiai. Istorija Rašytiniuose šaltiniuose dvaras minimas jau XIV a. viduryje. Dvaro savininkai: XV a. – Radvila Astikaitis, Užpalių pilies viršininko sūnus Oginskiai – Tadas Pranciškus Oginskis (1712–1783), Trakų vaivada, buvo vedęs Izabelę Radvilaitę (1711–1761) Prošynskiai (lenk. Proszyński- Lubicz herbo) – Elžbieta Proszynska 1782 m. (pagal Bronių Kviklį) paežerėje pastatė koplyčią. Kazimieras Plevaka Benieckiai XIX a. – Julijonas Drazdauskas (lenk. Drozdowski) – atėjo užkuriom, vedęs Benieckaitę. Drazdauskai buvo liuteronų tikėjimo, juos vadino Strazdais Vėliau dvaras išskaidytas vaikams: Marija Drazdauskaitė – ištekėjo už Povilo Puzinausko, paveldėjo Bikuškio dvarą, tada turėjusį 415 deš. Stefanija Drazdauskaitė (1861–1936) – ištekėjo už Liucijaus Jablonskio, buvo vertėja Vladislovas Drazdauskas – valdė Novosiolkų palivarką (166 deš.) Mikalojus Drazdauskas – valdė Nemuniškio palivarką (101 deš.) Dvarui priklausė šie palivarkai – Nemuniškis, Juliškis, Pusbėdis, Novosiolkos, Sirutiškis (juos valdė Julijono Drazdausko sūnūs), Alinauka (skirta dukrai Alinai), ir kaimai: Šeimyniškiai, Toleikiai, Kušnieriūnai, Nolėnai. 1923 m. dvare buvo 67 gyventojai. 1928 m. Bikuškio dvaro savininkės Marijos Puzinauskienės žemė (194 ha) buvo parduota. Nepriklausomybės metais Bikuškio dvaras priklausė Julijos Elžbietos Puzinauskaitės (1899 - 1972) vyrui, Utenos apskrities gydytojui Povilui Svilui (1889 - 1953). Lietuvai atgavus nepriklausomybę, 1992 m. dvarą paveldėjo dr. Svilo sūnus Ričardas Svilas 1921 - 1996), gyvenęs Klaipėdoje. Dabar dvarą paveldėjęs Gintaras Eugenijus Gruodis yra saugumo sumetimais pakeitęs pavardę. Kartu su žmona Dalia dvarą valdo nuo 1996 m. Kultūrinė veikla Dabartiniai dvaro savininkai savo lėšomis suremontavo dvarą. Dvare vyksta tapytojų plenerai, profesionalaus teatro spektakliai, simfoninės muzikos koncertai. Veikia meno galerija, taip pat kuriamas granito skulptūrų parkas. Dalia Gruodienė už kūrybines iniciatyvas 2003 m. buvo apdovanota Šv. Kristoforo statulėle. Nuorodos Biguszki. Słownik geograficzny Królestwa Polskiego i innych krajów słowiańskich, T. I (Aa — Dereneczna). Warszawa, 1880, 225 psl. (lenk.) Biguszki. Słownik geograficzny Królestwa Polskiego i innych krajów słowiańskich, T. XV, cz. 1 (Abablewo — Januszowo). Warszawa, 1900, 151 psl. (lenk.) Bikuškio dvaro sodyba[neveikianti nuoroda] Bikuškio dvaro sodybos fotofiksacija Archyvuota kopija 2013-12-24 iš Wayback Machine projekto. Bikuškio dvaras Archyvuota kopija 2010-03-06 iš Wayback Machine projekto.